Målrettet arbejde med persondataforordningen for

Dråby Vandværk A.m.b.a

Indholdsfortegnelse

[**Formål** 3](#_Toc33032838)

[**Formål med indsamling af oplysninger** 3](#_Toc33032839)

[**Databeskyttelsesrådgiver (DPO)** 3](#_Toc33032840)

[**Kontaktoplysninger på persondataansvarlig** 3](#_Toc33032841)

[**Procedurer i forbindelse med henvendelser fra registrerede** 3](#_Toc33032842)

[**Fortegnelser over behandlingsaktiviteter** 4](#_Toc33032843)

[Forbrugsafregninger og relaterede aktiviteter 4](#_Toc33032844)

[*Grundlag for behandlingen* 4](#_Toc33032845)

[*Kategorier af registrerede* 4](#_Toc33032846)

[*Kategorier af personoplysninger* 4](#_Toc33032847)

[*Kategorier af modtagere* 4](#_Toc33032848)

[*Databehandlere* 4](#_Toc33032849)

[*Tidsfrister for sletning / opbevaring* 4](#_Toc33032850)

[*Risikovurdering* 4](#_Toc33032851)

[*Tekniske og organisatoriske sikkerhedsforanstaltninger* 4](#_Toc33032852)

[*Kendte sårbarheder og planlagte forbedringer* 4](#_Toc33032853)

[**Supplerende bemærkninger om generelle organisatoriske og tekniske foranstaltninger** 5](#_Toc33032854)

[**Revisionshistorik** 5](#_Toc33032855)

[**Referencer** 5](#_Toc33032856)

**Formål**

Formålet med dette dokument er at dokumentere, at vandværket overholder kravene til behandling af personoplysninger.

Vandværket behandler i minimalt omfang personoplysninger og benytter primært branche it-løsninger til behandlingen. I det følgende dokumenteres persondatabehandlingen samt de tekniske og organisatoriske sikkerhedsforanstaltninger, der er etableret i forbindelse med behandlingen.

**Formål med indsamling af oplysninger**

Gennemføre forbrugsafregning og udsendelser af opgørelser til de enkelte forbrugere

Indhentning af stamoplysninger til brug for udsendelser nyhedsbreve og indkaldelser til generalforsamling

Kommunikation af oplysninger i forbindelser med forespørgsler om forbrug (Syddjurs Spildevand)

**Databeskyttelsesrådgiver (DPO)**

Behandling af persondata på vandværket udføres som støttefunktion til kerneaktiviteterne og udgør et minimalt omfang. Set i forhold til de risici der er forbundet med behandlingen, følsomheden, samt mængden af personoplysninger, der behandles, vurderer vi, at vandværket ikke skal have en databeskyttelsesrådgiver tilknyttet.

**Kontaktoplysninger på persondataansvarlig**

Carl-Emil Nielsen, Dråbydalen 11, 8400 Ebeltoft

Telefon 86 34 24 68/ 20 64 32 36

Mail: [draaby.vandvaerk@mail.dk](mailto:draaby.vandvaerk@mail.dk)

Website: [www.draaby.vandvaerk.dk](http://www.draaby.vandvaerk.dk)

**Procedurer i forbindelse med henvendelser fra registrerede**

I vandværket håndteres alle henvendelser af det administrative personale. I persondatapolitikken, som alle forbrugere og ansatte er bekendt med, har vi anført vores kontaktoplysninger for disse henvendelser.

De registreredes vigtigste rettigheder efter databeskyttelsesforordningen er:

* Retten til at modtage oplysning om behandling af deres personoplysninger (oplysningspligt).
* Retten til at få indsigt i deres personoplysninger.
* Retten til at få urigtige personoplysninger rettet.
* Retten til at få deres personoplysninger slettet.
* Retten til at gøre indsigelse mod at personoplysninger anvendes til direkte markedsføring.
* Retten til at gøre indsigelse mod automatiske individuelle afgørelser, herunder profilering.
* Retten til at flytte deres personoplysninger (dataportabilitet).

Alle ovenstående rettigheder håndteres manuelt ved henvendelse som anført i persondatapolitikken.

**Fortegnelser over behandlingsaktiviteter**

Forbrugsafregninger og relaterede aktiviteter

Almindelige personoplysninger med det formål at kunne gennemføre forbrugsafregninger og i øvrigt leve op til vandværkets kontraktlige forpligtelser samt forpligtelser i henhold til vandforsyningsloven og bogføringsloven.

*Grundlag for behandlingen*

Kontraktlig og retlig forpligtelse samt udførelse af en opgave i samfundets interesse.

*Kategorier af registrerede*

Forbrugere.

*Kategorier af personoplysninger*

* Navn, adresse, telefon, e-mail
* Målernumre, forbrugernummer (kundenummer)
* Forbrugsdata der kan henføres til en person

*Kategorier af modtagere*

Personoplysningerne videregives ikke til nogen udenfor organisationen ud over databehandlere.

*Databehandlere*

* Rambøll (forbrugerafregningssystem og måleraflæsning)
* Spildevandsselskab (måleraflæsninger)

*Tidsfrister for sletning / opbevaring*

Oplysningerne opbevares utilgængeligt for uvedkommende og kun i det tidsrum, der er tilladt i henhold til lovgivningen. Vi sletter dine personlige oplysninger, når de ikke længere er nødvendige. Perioden afhænger af karakteren af oplysningen og baggrunden for opbevaring, dog minimum 5 år af hensyn til bogføringsloven.

*Risikovurdering*

* *Fortrolighed*: Det vurderes, at tab af fortrolighed vil have en minimal indflydelse på de registreredes rettigheder og frihedsrettigheder. Personoplysningerne, der behandles, vil ofte være offentligt tilgængelige – med undtagelse af de detaljerede forbrugsoplysninger fra måleraflæsningerne.
* *Integritet:* Det vurderes, at tab af integritet ikke vil have nogen nævneværdig indflydelse på de registreredes rettigheder og frihedsrettigheder. Det kan dog medføre udfordringer med de administrative processer omkring forbrugerafregning, hvorfor både it-systemer og administrative processer i forbindelse med databehandlingen skal beskytte mod tab af integritet.
* *Tilgængelighed:* Det vurderes, at tab af tilgængelighed ikke vil have nogen nævneværdig indflydelse på de registreredes rettigheder og frihedsrettigheder. Det kan dog medføre udfordringer med de administrative processer omkring forbrugerafregning, hvorfor både it-systemer, i særdeleshed backup, og administrative processer i forbindelse med databehandlingen skal beskytte mod længerevarende tab af tilgængelighed.

*Tekniske og organisatoriske sikkerhedsforanstaltninger*

Se sektionen ”Supplerende bemærkninger om generelle organisatoriske og tekniske foranstaltninger”.

*Kendte sårbarheder og planlagte forbedringer*

Der er på nuværende tidspunkt ikke nogen specifikke, kendte sårbarheder eller planlagte forbedringer.

**Supplerende bemærkninger om generelle organisatoriske og tekniske foranstaltninger**

Vandværket har implementeret følgende organisatoriske og tekniske foranstaltninger generelt:

* Antivirus på alle it-systemer, der behandler personoplysninger.
* Backup af alle it-systemer, der behandler personoplysninger.
* Anvendelse af branchetypiske it-systemer til behandlingsaktiviteterne.
* Adgangsbegrænsning til personoplysninger, så der kun gives adgang, hvor det er nødvendigt.
* Databehandleraftaler med leverandører, der behandler personoplysninger på vandværkets vegne.
* Tavshedserklæringer med personale, der har behov for at behandle personoplysninger
* Gennemførelse af ovenstående risikovurdering og dokumentation af alle systemer, der behandler personoplysninger. Det for at sikre et oplyst grundlag for sikkerhedsniveauet for persondatabehandlingen i vandværket

**Revisionshistorik**

Version Note Dato Redigeret af

V1.02 Skabelon tilrettet Dråby Vandværk 19-02-2020 Carl-Emil

**Referencer**

Dokumentet indeholder elementer og inspiration fra følgende:

1. Datatilsynets “12 spørgsmål som dataansvarlige allerede nu med fordel kan forholde sig til”.
2. EU forordning 2016/679 om beskyttelse af fysiske personer i forbindelse med behandling af personoplysninger (”Persondataforordningen”).
3. Focus Advokaters ”Sådan bliver din virksomhed klar til at håndtere persondata efter de nye regler”.
4. Bird & Bird ”Guide til den nye Persondataforordning”.
5. DI’s skabelon for Privacy Impact Assessment.
6. ISO/IEC 27002:2013 Information Technology — Security Techniques — Code of practice for Information Security Management <http://www.iso.org>

Information Security Forum (ISF) – Standard of Good Practice for Information Security (SOGP) 2011 <https://www.securityforum.org/>